Alexander Raichev (født 11. april 1922 i Lom - død 28. oktober 2003 i Sofia, Bulgarien) var en bulgarsk komponist, lærer og rektor. Raichev hører til en af Bulgariens betydelige komponister. Han studerede hos Pancho Vladigerov på Musikakademiet i Sofia, hvor han tog afgangseksamen i 1947. Studerede derefter på Budapest Musikkonservatorium hos bl.a. Zoltan Kodaly (1949-1950). Han har skrevet 6 symfonier, orkesterværker, kammermusik, operaer, balletmusik, korværker etc. Raichev underviste på Bulgarian State Conservatory, og var rektor (1970-1978). Raichev´s anden symfoni "The New Prometheus" hører til et af Bulgariens fremmeste og vigtigste symfoniske værker i nyere tid. Alle hans symfonier er indspillet på lp og cd.